Rikunarita-ORG/Wikinium huggingface dataset:
# Markemblemo

Markemblemo de la Fondaĵo Vikimedio
Infana tago inspirita je la markoemblemo de vikipedio.
La fama "diamanta" markoemblemo de la SRG SSR.
**Markemblemo** estas speciala signo uzita de firmao aŭ institucio, metita sur ion kaj servanta por rekonigi kaj distingigi ĝin. Markemblemo estas originala desegnaĵo, vorto, kombino de literoj, nombro k.a. kiu ebligas distingi la varojn de unu fabriko disde tiuj de la aliaj. Multaj firmaoj uzas kiel markemblemon la nomon skribitan en karakteriza skribotipo.

## Origino

La uzo de markemblemo rapide progresas dum industria epoko. Konkurenco kaj tutmonda merkata ekonomio devigis firmaojn esti videblaj. Reklamo estis pli kaj pli uzita. Ĉiu entrepreno bezonis krei sian propran videblan identecon. Por esti rekonita, fabrikistoj markis siajn produktojn per simbolo, signo aŭ emblemo kaj la nomo de sia firmao.

## Fasonado

Bona markemblemo estas atentokapta, facile rekonebla kaj internacie uzebla sen tro da lingvodependeco. Krei markemblemon estas grafik-fasonada laboro.

## Markemblemoj kaj Esperanto

Esperanta eldono de la Vikipedia emblemo
Ekzistas publikaĵo en la nederlanda lingvo kiu donas superrigardon de pli ol 100 belgaj firmaoj kaj asocioj kiuj elektis nomon en Esperanto por sia aktivado.

## Referencoj

## Vidu ankaŭ

* Emblemo
# Emblemo

La kolombo kun olivarbbranĉo enbeke estas emblemo de paco, devena el la kolombo, kiu tiele anoncis al Noa la finon de la diluvo
La verda kvinpinta stelo estas emblemo de Esperanto
**Emblemo** estas figuro, kiu konvencie reprezentas abstraktan aŭ konkretan ideon, do speco de bilda simbolo. Laŭ Francisko Azorín, **emblemo** estas *Figuro, bildo reprezentanta simbole econ aŭ aĵon.* Li indikas etimologion el greka *emblema*, el *emballo* (enmeti), kaj de tie venas la latina *emblema*.

## Abstraktaj ideoj

Pure abstraktaj ideoj, kiuj eĉ ne estas reprezentataj per iuj objektoj, ofte posedas emblemon, kiu ekzemple servas por arta, rapida kaj internacia reprezentado.

* Verda stelo estas la emblemo de Esperanto.
* Kolombo estas emblemo de paco.
* Urso kaj bovo estas la emblemo de borsa komerco.
* Ok-radia rado estas emblemo de budhismo.
* Lunarko estas la emblemo de islamo.
* Ses-pinta stelo kaj sepbraka kandelabro estas la emblemoj de judismo.
* Kruco estas la emblemo de kristanismo.
* Pesilo kaj virino kun bendo sur la okuloj estas la emblemoj de justeco.
* Desegnaĵo de homo kun fingro sur la lipoj indikas devigon silentiĝi.

## Firmaoj kaj produktoj

Multaj firmaoj publike prezentas sin ne nur per sia firmonomo, sed ankaŭ per rekonebla markemblemo (neologisme **logotipo** aŭ **logoo**). Bona markemblemo estas atentokapta, facile rekonebla kaj internacie uzebla sen tro da lingvodependeco. Malgraŭ la lasta punkto, multaj firmaoj uzas kiel emblemon la nomon skribitan en karakteriza fonto.

Ekzemple:

* Krokodilo estas la emblemo de franca entrepreno «Lacoste».
* Baŭmanta ĉevalo estas la emblemo de la aŭtomobila marko «Ferrari».
* Mordita pomo estas la emblemo de la firmao «Apple».

## Sanktulaj atributoj

Multaj katolikaj sanktuloj posedas specialan emblemon aŭ atributon, laŭ kiu ili estas rekoneblaj en arta reprezentaĵo:

* Sankta Terezo el Lisieux posedas rozojn (por sendi ilin al homaro).
* Sankta Petro posedas ŝlosilojn (oni diras de ĉielo).

## Blazonoj

Blazono utilas kiel emblemo de ties posedanto: individuoj (ĉefe nobeloj kaj ekleziuloj, sed ne nur) aŭ grupoj (familioj, korporacioj, komunumoj, landoj...)

## Ludkartoj

Ankaŭ la diversaj familioj de ludkartoj en kartaro nomiĝas emblemoj. En franca kartaro ekzistas la emblemoj trefo, piko, kero kaj karoo. En hispana ludkartaro oro, pokalo, spado kaj klabo.

## Vidu ankaŭ

* Vikipedio:Emblemoj
* Markemblemo
* Simbolo

## Notoj
# Varo

|  |  |
| --- | --- |
|  | *Ĉi tiu artikolo temas pri varo (komercaĵo). Por mezurunuo de blinda povumo rigardu la paĝon Varo (mezurunuo). Koncerne aliajn signifojn aliru la apartigilon Varo (apartigilo).* |

Kafo estas varo kiu iam ludis gravan rolon en la historio de ekonomio kaj komerco, kaj ankoraŭ estas tutmonde konsumita varo.
**Varo**, aŭ **komercaĵo**, estas aĉetebla havaĵo (produkto) aŭ servo. Ekzistas pluraj tipoj da varoj en la ekonomika teorio:

* Varoj konsumataj de la individuoj, plejofte aĉetitaj je la merkato.
* Varoj uzataj de la firmaoj dum produktado.

Laŭ PIV varo estas "Objekto, fabrikita por vendado; artiklo de komerco", kiel unua signifo, kaj "Iu ajn materia aŭ nemateria aĵo, kiun oni povas uzi por kontentigi bezonojn", kaj tiusence preskaŭ sinonima al havaĵo.

En ekonomiko, varo estas ekonomia havaĵo, kutime resurso, kiu havas plenan aŭ substancan konsumiĝeblon: tio estas, la merkato traktas instancojn de varo kiel ekvivalentaj aŭ preskaŭ sen rilato al tiuj kiu produktis ilin, ekzemple ekzempleroj de gazeto kiu kostas po unu dolaro, aŭ bazaj manĝaĵoj kiuj superbazaro vendas subkoste por altiri klientojn.

La prezo de varo estas tipe determinita kiel funkcio de sia merkato kiel tuto: bone establitaj fizikaj varoj havas aktivajn komercejojn kaj derivatajn merkatojn. La ampleksa disponeblo de varoj tipe kondukas al pli malgrandaj profitkvantoj kaj malpliigas la gravon de faktoroj (kiel varmarko) krom de la prezo. Plej varoj estas krudaj materialoj, bazaj resursoj, agrikulturaj, aŭ minproduktoj, kiel fererco, sukero, aŭ grenoj kiel rizo kaj tritiko. Varoj povas esti ankaŭ amasproduktitaj specializitaj produktoj kiel kemiaĵoj kaj memoriloj por komputiloj.

## Notoj
# Registrita marko

**Registrita marko** (ofte karakterizata per tiu signo: ®) estas indikilo aŭ signo uzita de iu aŭ iu firmao por distingi siajn registritajn produktojn de alies produktoj. Ĝi estas tipo de intelekta propraĵo kaj kutime entenas ĉu nomo, ĉu dirmaniero, ĉu simbolo, ĉu emblemo, ĉu dezajno, ĉu bildo, ĉu muzikaj sonoj aŭ frazoj.

Registritaj markoj estas jure difinitaj malsame en ĉiuj landoj. Tamen, ekzistas internaciaj leĝoj protektanta la propraĵon de markoj en pluraj landoj.

## Ankaŭ vidu

* Marko
* Emblemo
* Varomarko
# Havaianas

| Havaianas
 |
| --- |
|  |
|  |
| **entrepreno**  |
| **Dum** | 1962 - nekonata/nuntempe
 |
| **Sidejo** | San-Paŭlo
 |
| Lando
 | Aŭstralio
 |
| **Agokampo** | zorio
 |
| **Posedata de** | Alpargatas S.A. vd |
| **TTT** | Oficiala retejo
 |
|  |

Havaianas estas brazila varmarko de zorio. La varmarko estas produktita de la kompanio Alpargatas S.A., kiu estas parto de la konzerno Camargo Corrêa. La havaianoj estas produktitaj en unu sola fabriko, en Paranaiba en nordorienta Brazilo.

La havaianoj estas faritaj el mola kaŭĉuka aŭ plasta piedmarŝilo, tre malofte oni uzas alian materialon, kiel ledon aŭ ŝtofon. Antaŭ la internacia markigo, Ili estis tre ĉipaj kaj tre demokratiaj. Fakte, ili nur protektas la plandojn. Kiel simpla marŝprotektilo por ne tuŝi la grundon, evitante la kontakton kun tero, sablo, ŝtonoj, akvo kaj (mal)varmeco el grundo, ĝi estas tre simpla kaj utila ŝirmaĵo por la kondiĉoj de lando kiel Brazilo.

## Historio

Vendejo de Havaianas en Honkongo, oktobro 2021
Blanka havaiano kun emblemeto de la flago de Brazilo, originale desegnita por montri subtenon al la brazila teamo en la Futbala Mondpokalo 1998
Havaianoj montritaj en butiko en Costa del Sol, Hispanio
La unuaj havaianaj zorioj estis produktitaj en 1962, inspiritaj per la japanaj zori-sandaloj . Ĉi tiuj sandaloj estas faritaj el riztigoj, dum la havaianoj estas faritaj el kaŭĉuko. Malgraŭ la japana inspiro, la nomo elektita estis *Havaianas*, kiu signifas "de Havajo" aŭ "havajanoj" en la portugala.

La havaianoj estis venditaj je malalta prezo, kaj estis konsideritaj dum multaj jaroj kiel "piedvestojn de malriĉuloj" .

La unuaj modeloj inkluzivis blankajn plandumojn kaj bluajn, nigrajn aŭ flavajn rimenojn. En 1991, la administro decidis plaĉi al pliaj celgrupoj de konsumontoj, kaj komencis surmerkatigi la modelojn *Havaianas Sky*, en pli fortaj kolornuancoj, kun pli altaj kalkanumoj kaj je pli alta prezo .

La vendoreklamado de la nova modelo inkluzivis reklamojn havantajn lokajn artistojn. La nova reklamkampanjo estis sukcesa, kaj la kompanio komencis vastigi siajn agadojn kaj disvolvi pliajn modelojn. Tio, ekzemple, estis komencita dum la Atlanta Olimpikoj (1996) en la merkatado de alia modelo, *Havaianas Olimpic*. Eĉ en la sekvaj jaroj, la firmao uzis brazilajn famulojn por antaŭenigi vendadon, inter aliaj, la futbalisto Raí kaj la aktoroj Claudia Abreu, Fabio Assonsão, Reinaldo Janchini, Fernanda Lima, Rodrigo Santoro, Deborah Sekou kaj Marcos Palmeira ĉefrolis en ĝiaj reklamvideoj .

En 1997, oni komencis eksporti havaianoj al aliaj landoj, la unua el kiuj estis Francio. Antaŭ 2006, havaianoj jam estis eksportitaj al pli ol 80 landoj .

En 2006, proksimume 162 milionoj havaianoj estis venditaj . Ĉirkaŭ 90% el ili estis venditaj en Brazilo sole, kaj la cetero ĉirkaŭ la mondo. En 2011, vendado saltis al proksimume 210 milionoj da havaianoj, kaj la procento de havaianoj surmerkatigitaj ekster Brazilo altiĝis al 15% . En 2013, la valoro de la varmarko Havaianas estis taksita je 422 milionoj da dolaroj .

## Referencoj

## Eksteraj ligiloj

* Oficiala retejo
# Signo (semiotiko)

| Signo
 |
| --- |
|  |
| **objekto • verko** |
|

|   Partoj |
| --- |
|  | signifato kaj signifanto  vd |

 |
|  |

En la semiotiko, **signo** estas io, kio reprezentas ion alian. Tiu reprezento povas esti komprenata nur de iu, kiu konas la signifon de la signo.

En sia *Kurso pri Ĝenerala Lingvistiko*, kiu iĝis fonda verko por struktura lingvoscienco, Ferdinand de Saussure interpretas lingvon kiel sistemon da lingvaj signoj. Tiukadre la tuta sistemo baziĝas sur la konceptoj *signo*, *signifanto* kaj *signifato*:

|  |
| --- |
|  |
|  |

|  |
| --- |
| **„** La ligilo, kiu unuigas signifanton al la signifato estas arbitra [...]. Tiel, la ideo pri "fratino" (soeur) ne estas ligita per ajna interna rilato al la sona sinsekvo *s-ö-r*, kiu rolas por ĝi kiel signifanto [en la franca lingvo]; ĝi povus esti same reprezentita per alia sinsekvo, ne gravas kiu; kiel pruvo, oni havas malsimilaĵojn inter lingvoj kaj la ekzistadon mem de malsamaj lingvoj: signifato de la franca vorto *boeuf* havas kiel signifanton *b-ö-f* en unu flanko de la landlimo, kaj *o-k-s* (*Ochs*) en la alia [...]. La ĵus formulita principo [de la arbitreco de la signo] regas la tutan lingvosciencon; sennombraj estas ĝiaj konsekvencoj [...]. Malkonsentanto povus apogi sin sur *onomatopeoj* por diri, ke elekto de signifanto ne estas ĉiam arbitra. Sed onimatopeoj neniam estas konstituaj elementoj de lingva sistemo [...]. Ne nur ili estas malmultnombraj, sed ilia elekto estas jam, iagrade, arbitra, ĉar ili ne estas pli ol alproksimiga kaj jam duonkonvencia imitado de iuj bruoj. **”** |

 |

## Referencoj

## Vidu ankaŭ

* Simptomo
* Signifanto kaj signifato
* Lingva signo

## Eksteraj ligiloj

* "Semiotiko por Komencantoj" plena teksto reta, Daniel Chandler
* A jeltudomány története (Magyar Elektronikus Könyvtár)
* A témához kapcsolódó MEK-dolgozat
* Signo (semiotiko)
# Sol Lesser

| **Sol Lesser** |
| --- |
|  |
| Persona informo
 |
| **Naskiĝo** | 17-an de februaro 1890 (1890-02-17) en Vaŝingtonio
 |
| **Morto** | 19-an de septembro 1980 (1980-09-19) (90-jaraĝa) en Holivudo
 |
| **Tombo** | Hillside Memorial Park (en)    |
| **Ŝtataneco** | Usono   |
| Okupo
 |
| **Okupo** | filmproduktoro  filmreĝisoro  produktoro   |
|  |

**Sol Lesser** (17a de februaro 1890 – 19a de septembro 1980) estis usona kin-produktoro, entreprenisto kaj prezentisto.

En la mezo de 1932, la ge-Sinclair povis akiri la servojn de Sol Lesser, kiu ĵus malfermis distribuan oficejon en Novjorko, nome *Principal Distributing Corporation*. Lesser interkonsentis superrigardi la post-produktoran verkon de la negativaĵoj de la materialo filmita de Sergej Miĥajloviĉ Ejzenŝtejn por *¡Que viva México!* — je la kosto de la ge-Sinclair — kaj distribui ajnan rezultan produkton. Oni kompletigis du maletendajn longajn filmojn kaj unu kurtan filmon — nome *Thunder Over Mexico* (Ŝtormo super Meksiko) fare de Lesser bazita sur la filmaĵo "Maguey", krom aliaj du nome *Eisenstein in Mexico*, kaj *Death Day* (Tago de mortoj) respektive — kaj ili estis publikigitaj en Usono inter aŭtuno de 1933 kaj komenco de 1934.

En 1933 Lesser sukcesis aĉeti la kinigajn rajtojn el la rolulo de Edgar Rice Burroughs nome Tarzan. Oni faris serion fare de la ĵusaktoro Buster Crabbe, sed Burroughs, decidis fari siajn proprajn filmojn pri Tarzan, malakceptis renegoci kun Lesser. La kinentreprenoj de Burroughs estis mallongdaŭraj, kaj la rajtoj pasis al Metro-Goldwyn-Mayer. Sol Lesser ne revenis al la posedrajtoj pri Tarzan ĝis 1943, post MGM retiriĝis el tiuj rajtoj. La novaj filmoj de Lesser pri Tarzan estis produktoritaj de RKO kaj stelitaj de unue Johnny Weissmuller kaj poste de Lex Barker kaj Gordon Scott, kaj Lesser dediĉis sin al tiuj ĝangalaj aventuroj por la resto de sia kariero.
# Hugo Riesenfeld

| **Hugo Riesenfeld** |
| --- |
|  |
| Persona informo
 |
| **Naskiĝo** | 26-an de januaro 1879 (1879-01-26) en Vieno
 |
| **Morto** | 10-an de septembro 1939 (1939-09-10) (60-jaraĝa) en Los-Anĝeleso
 |
| **Tombo** | Hollywood Forever Cemetery (en)    |
| **Lingvoj** | germana
 |
| **Ŝtataneco** | Aŭstrio   |
| Okupo
 |
| **Okupo** | komponisto  filmproduktoro  filmreĝisoro  filmkomponisto  dirigento  violonisto  muzikisto   |
|  |

**Hugo RIESENFELD** (n. la 26-an de januaro 1879 - m. la 10-an de septembro 1939) estis pionira aŭstria-usona komponisto por filmoj, sed ankaŭ violonisto.

Riesenfeld naskiĝis en Vieno, kaj ekis komponistan karieron en sia denaska Aŭstrio. Li en 1907 elmigris al Usono kune kun Oscar Hammerstein, kaj laboris ekde 1907 ĝis 1911 en la opera kompanio de Hammerstein en Manhattan.

Riesenfeld komencis komponi filmajn muzikojn kun la muta versio de *Carmen*, fare de Raoul Walsh en 1915. Ekde 1917 ĝis 1925, li estis la ĝenerala muzikdirektoro responsa por ĉiuj produktaĵoj de United Artists Pictures. Li cetere laboris por Fox Film Corporation, Paramount Pictures kaj aliaj filmostudioj. Li entute kreis muzikojn por 61 filmoj.

Li mortis en Los-Anĝeleso en 1939 post longa malsano. Li estis 60-jarojn aĝa.

## Filmoj

* *The Hunchback of Notre Dame* (1923)
* *Beau Geste* (1926)
* *The Sorrows of Satan* (1926)
* *The Cat and the Canary* (1927)
* *The King of Kings* (1927)
* *Sunrise* (1927)
* *The Cavalier* (1928)
* *One Romantic Night* (1930)
* *White Zombie* (1932)
* *The Wandering Jew* (1935)
* *Revolt of the Zombies* (1936)
* *Robinson Crusoe of Clipper Island* (1936)

## Eksteraj ligiloj

* Dr. Hugo Riesenfeld
* Hugo Riesenfeld ĉe IMDB
# Muzika filmo

Filma afiŝo por la muzika filmo *Top Hat* de 1935
**Muzika filmo** estas filmo en kiu kantoj kantitaj de la karakteroj estas interplektitaj en la rakonton, kelkfoje akompanataj de dancado.

La kantoj kutime antaŭenigas la intrigon aŭ evoluigas la gravulojn de la filmo, sed en iuj kazoj ili servas nur kiel rompiĝoj aŭ "paŭzoj" en la rakonto.

La muzika filmo estis natura evoluo de la sursceneje prezentita muzikalo post la apero de sonfilma teknologio. Tipe, la plej granda diferenco inter muzikaj filmoj kaj muzikaloj estas la uzo de malhelaj fono-scenoj kaj lokoj, kiuj estus nekredeblaj en teatro. Muzikaj filmoj karakterize enhavas elementojn kiuj memoras teatron. La interpretistoj ofte traktas siajn kantojn kaj dancajn nombrojn kvazaŭ viva aŭdienco rigardadus. Fakte, la filma spektanto iĝas la teatra spektantaro, ĉar la prezentisto rigardas rekte en la kameraon kaj prezentas al ĝi.

*Kiam Parizo estis Parizo eĉ por ni esperantistoj* de 1989, kun la muziko de la belga kantistino kaj gurdisto Nikolin', laŭdire estas la unua muzika filmo en Esperanto.

## Ekzemploj de iuj muzikaj filmoj

Ekzemploj de iuj muzikaj filmoj kun propraj artikoloj en esperantlingva Vikipedio:

* *Rocky Horror Picture Show*
* *Evita (filmo)*
* *Aventuroj de Priscilla, Reĝino de la dezerto*
* *Faubourg 36*
* *Les Choristes*
* *Al Compás de tu Mentira*
* *L' Amore di Norma*
* *Annie Get Your Gun*
* *Arrabalera*
* *Arzoo*
* *At War with the Army*
* *Bhai Bahen*
* *Bólidos de acero*
* *Buenos Aires a la vista*
* *Let's Make Love*
* *Pennies from Heaven*
* *Sleeping Beauty* (1959)
* *Kiam Parizo estis Parizo eĉ por ni esperantistoj* (esperantlingva, 1989)
# Geografia koordinatsistemo

Mapo de la Tero montrante liniojn latitudajn (horizontale) kaj longitudajn (vertikale), laŭ projektado de Eckert VI ; granda versio Arkivigite je 2007-06-13 per la retarkivo Wayback Machine (pdf, 1.8MB)
**Geografia koordinatsistemo** ebligas ĉiujn lokigojn sur la tero per la tri sferaj koordinatoj liniigitaj laŭ la rotaciakso de la Tero.

Latitudo phi (φ) kaj Longitudo lambda (λ)
## Latitudo, longitudo kaj alto

La geografia koordinatsistemo estas tri-dimensia sistemo, kiu permesas difini lokon de punkto. La latitudo estas la angula valoro de loko rilate al la ekvatoro kaj la longitudo estas la angula valoro de loko rilate al arbitra referenca meridiano laŭ la sama cirklo de latitudo de tiu loko (mezurita per gradoj). Ekde 1884, la fundamenta referenca meridiano estis konvencie establita en Grenviĉo, proksime de Londono, do sia longitudo estas 0 °. La alto estas la distanco, mezurita laŭ la vertikala de la punkto konsiderita sur la surfaco de la tero, de la marnivelo (mezurita per metroj).

## Vidu ankaŭ

* Tropiko de Kankro
* Tropiko de Kaprikorno
* Ekvatora koordinatsistemo
* Koordinato
* Koordinatsistemo
# Lando

| Lando
 |
| --- |
|  |
| Mapo de landoj de la mondo.
 |
| **tipo de administra teritoria unuo**  |
| **teritorio • politika teritoria divido** |
|

| [Montri]  Partoj |
| --- |
|  | teritorio  vd |

 |
|  |

**Lando**, ĝenerale, estas teritorio, eventuale kun interna kaj apuda aera kaj akvaj spacoj, rezultinta de ia dividado de geografia estaĵo, kun difinita aŭ difinata limo, ofte asociita al la nocioj ŝtato, nacio kaj regado kaj tiam kutime suverena.

Laŭ politika-geografia vidpunkto, tio estas teritorio havanta difinitajn limojn kaj ŝtatan suverenecon. En tiu senco, lando estas sinonimo por **regno** kaj **ŝtato**. Ekzemploj de lando estas Kanado, Francio, kaj Japanio.

Ekzistas ankaŭ landoj kun limigita suvereneco kaj kolonioj aŭ dependaj teritorioj, kiuj estas okupitaj, administrataj kaj ekspluatataj de aliaj ŝtatoj. Ekzemploj de dependaj teritorioj estas Saint-Martin, Tokelao, kaj Usonaj Virgulininsuloj.

## Proverboj

Ekzistas 4 proverboj pri lando (sed neniuj pri ŝtato) en la Proverbaro Esperanta de L. L. Zamenhof.

* |  |
| --- |
|  |
|  |

|  |
| --- |
| **„** 186. — *Belaj rakontoj el trans la montoj. En landoj transmaraj estas oraj arbaroj. Pri lando malproksima estas bone mensogi.* **”** |

 |
* |  |
| --- |
|  |
|  |

|  |
| --- |
| **„Bona estas fremdlando, sed aliaj tie loĝu.* **”** |

 |

* |  |
| --- |
|  |
|  |

|  |
| --- |
| **„** 1120. — *Fremdlando objekton por speso donas, sed por ĝin venigi, oni spesmilon bezonas. Ĉio transmara estas ĉarma kaj kara.* **”** |

 |

## Referencoj

## Vidu ankaŭ

* Listo de sendependaj ŝtatoj
* Enklavo
* Landinsulo

## Eksteraj ligiloj

### En Esperanto

* *Landoj kaj lingvoj* de Bertilo Wennergren kaj Martin Weichert kaj en kopio
* La landoj de l' tero en Monato

### Alilingve

* *The World Factbook* Arkivigite je 2011-03-11 per la retarkivo Wayback Machine, de CIA (angle)
* Country Reports Arkivigite je 2007-12-16 per la retarkivo Wayback Machine, retskipo por esploro pri landoj kaj similaj temoj angle
* Landoj, Ŝtatoj kaj Nacioj Arkivigite je 2008-12-06 per la retarkivo Wayback Machine kiel temo de About.com angle
# Kantono Hamilton (Ohio)

|  |  |
| --- | --- |
|  | Por samtitola artikolo vidu la paĝon kantono Hamilton.
 |

|  |
| --- |
| **kantono Hamilton (Ohio)** |
|  |
| **Mapo** |
|  Situo en Ohio
 |
|  |
|  |
| **Statistikaĵoj** |
| Fondita
 | 2-a de januaro 1790
 |
| Ŝtato
 |  Usono
 |
| Subŝtato
 |  Ohio
 |
| Ĉefurbo
 | Cincinnati
 |
| Areo  - Sume  - Tero  - Akvo
 |   1069 km²
 |
| Loĝantaro  - Censo en 2020:  - Loĝdenso:
 | 830 639 777 / km²
 |
| **Nomita laŭ:** Alexander Hamilton
 |
|  |

La **kantono Hamilton** (angle *Hamilton County*) estas kantono de Usono en la subŝtato Ohio. La administra centro estas la urbo Cincinnati. La kantono estis fondita la 2-an de januaro 1790.

Laŭ la stato de la jaro 2020 en la kantono vivis 830 639 personoj sur areo de 1 069 kvadrataj kilometroj, kio rezultigas loĝdenson de 777 loĝantoj/km².

## Eksteraj ligiloj

* [http:// Oficiala retejo] (angle)
# Societo de la Cincinatuloj

| Societo de la Cincinatuloj
 |
| --- |
|  |
| **neprofitcela organizaĵo patriotic society (en)  kavalira ordeno**  |
| Komenco
 | 13-a de majo 1783 vd |
| Geografia situo
 | 38° 54′ 39″ N, 77° 2′ 52″ U (mapo)38.9108-77.0479 |
| Lando*j* | Usono vd |
| Sidejo
 | Vaŝingtono
 |
|

|  |
| --- |
| Societo de la Cincinatuloj (Vaŝingtono)DEC |

 |
|
Societo de la Cincinatuloj
 |
| **Fondinto*j | Henry Knox vd |
| Retejo
 | Oficiala retejo
 |
| **Jura formo** | organizaĵo laŭ 501(c)(3)
 |
|  |

Agla insigno de la Cincinatuloj de Tadeusz Kościuszko
La **Societo de la Cincinatuloj** estas historia organizaĵo kun branĉoj en Usono kaj Francio fondita en 1783 por pluhavi la idealojn kaj membrecon de la oficiroj de la Usona Milito de Sendependeco kaj por premi la usonan registaron honori la postulojn faratajn de la oficiroj kiuj batalis por la usona sendependeco. Nune en sia tria jarcento, la Societo estas neprofita historia, diplomatia, kaj eduka organizaĵo kiu helpas publikan intereson en la Usona Revolucio pere de sia biblioteko kaj muzeokolektoj, ekspozicioj, programoj, publikaĵoj kaj aliaj aktivaĵoj. La nomo devenas el rememoro de la romia heroo Cincinato, kiu laŭlegende preferus serenan privatan laboron al ŝtataj honoroj, kaj kies samtempuloj "ĉion forlasis por defendo de la patrio". La unuaj membroj samtempe apartenis kaj kontribuis al la Usona Filozofia Societo.

## Membroj

* George Washington
* Alexander Hamilton
* Henry Knox
* Joel Barlow
* Friedrich Wilhelm von Steuben
* Horatio Gates
* Henry Lee la 3-a
* James Monroe
* Pierre Charles L'Enfant
* Marie-Joseph Motier, markizo de La Fayette
* Henri de Saint-Simon
* Tadeusz Kościuszko

## Bibliografio

* Doyle, William. *Aristocracy and Its Enemies in the Age of Revolution.* Oxford University Press, 2009, chapter 4: "Aristocracy Avoided: America and the Cincinnati" (pages 86–137).
* Olson, Lester C. *Benjamin Franklin's Vision of American Community: A Study in Rhetorical Iconology.* University of South Carolina Press, 2004.
* Lossing, B.J. *Pictoral Fieldbook of the Revolution.* Volume I. 1850.
* Metcalf, Bryce. "Original Members and Other Officers Eligible to the Society of the Cincinnati." Shenandoah Publishing House, Inc., 1938.
* Myers, Minor. "Liberty Without Anarchy: A History of the Society of the Cincinnati." University of Virginia Press, 1983.
* Hunemorder, Markus. "The Society of the Cincinnati: Conspiracy and Distrust in Early America." Berghahn Books, 2006.
* Hoey, Edwin. "A New and Strange Order of Men" in *American Heritage*. (v. 19, issue 5) August, 1968.
* Warren, Winslow. "The Society of the Cincinnati: A History of the General Society of the Cincinnati with the Institution of the Order", Massachusetts Society of the Cincinnati, 1929.

## Notoj